BEGRUNDELSE

1. BAGGRUND FOR FORSLAGET

Begrundelse og formål

Dette forslag vedrører anvendelsen af Rådets forordning (EF) nr. 1005/2008 af 29. september 2008 om en EF-ordning, der skal forebygge, afværge og standse ulovligt, urapporteret og ureguleret fiskeri, om ændring af forordning (EØF) nr. 2847/93, (EF) nr. 1936/2001 og (EF) nr. 601/2004 og om ophævelse af forordning (EF) nr. 1093/94 og (EF) nr. 1447/1999[1] (IUU-forordningen).

Generel baggrund

Dette forslag er fremsat som led i gennemførelsen af IUU-forordningen og som resultat af de undersøgelser og dialoger, der blev foretaget i overensstemmelse med de indholdsmæssige og proceduremæssige krav i IUU-forordningen, der bl.a. fastsætter, at alle lande bør opfylde de folkeretlige forpligtelser, de som flag-, havne-, kyst- eller afsætningsstat har til at træffe foranstaltninger til at forebygge, afværge og standse IUU-fiskeri.

Gældende bestemmelser på det område, som forslaget vedrører

Kommissionens afgørelse af 15. november 2012 (EUT C 354 af 17.11.2012, s. 1-47) om underretning af de tredjelande, som efter Kommissionens opfattelse muligvis kan identificeres som ikke-samarbejdende lande i henhold til Rådets forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri.

Kommissionens gennemførelsesafgørelse af XXXX (EUT C XXXX af XX.XX.2013, s. ...) om identifikation af de tredjelande, som Kommissionen betragter som ikke-samarbejdende tredjelande i henhold til Rådets forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri.

Overensstemmelse med andre EU-politikker og -mål

Ikke relevant.

2. RESULTAT AF HØRINGER AF INTERESSEREDE PARTER OG KONSEKVENSANALYSER

Høring af interesserede parter

De interesserede parter, der er berørt af proceduren, har haft mulighed for at forsvare deres interesser i forbindelse med undersøgelsen og dialogen i overensstemmelse med IUU-forordningen.

Ekspertbistand

Der har ikke været behov for ekstern ekspertbistand.

Konsekvensanalyse

Forslaget er et resultat af gennemførelsen af IUU-forordningen.

IUU-forordningen foreskriver ikke en generel konsekvensanalyse, men indeholder en udtømmende liste over de forhold, der skal vurderes.

3. JURIDISKE ASPEKTER AF FORSLAGET

Resumé af forslaget

Ved en Kommissionsafgørelse meddelte Kommissionen den 15. november 2012 otte tredjelande (Belize, Kongeriget Cambodja, Republikken Fiji, Republikken Guinea, Republikken Panama, Den Demokratiske Socialistiske Republik Sri Lanka, Den Togolesiske Republik og Republikken Vanuatu), at de efter Kommissionens opfattelse muligvis kan identificeres som ikke-samarbejdende tredjelande i henhold til IUU-forordningen.

Kommissionen indledte foranstaltninger med hensyn til de otte lande. Foranstaltningerne bestod blandt andet i, at Kommissionen gjorde rede for baggrunden for disse foranstaltninger og gav landene mulighed for at reagere på og modbevise identifikationen, retten til at anmode om eller forelægge yderligere oplysninger, fremlægge forslag til handlingsplaner til at afhjælpe situationen samt en rimelige frist til at reagere og afhjælpe situationen.

Den XX XXXX 2013 identificerede Kommissionen ved en gennemførelsesafgørelse Belize, Kongeriget Cambodja og Republikken Guinea som tredjelande, som den betragter som ikke-samarbejdende tredjelande i henhold til IUU-forordningen.

Vedlagte forslag til Rådets gennemførelsesafgørelse er baseret på konstateringer, der bekræfter, at Belize, Kongeriget Cambodja og Republikken Guinea ikke opfylder deres folkeretlige forpligtelser som flag-, havne-, kyst- eller afsætningsstat.

Det foreslås derfor, at Rådet vedtager vedlagte forslag til afgørelse.

Retsgrundlag

Rådets forordning (EF) nr. 1005/2008 af 29. september 2008 om en EF-ordning, der skal forebygge, afværge og standse ulovligt, urapporteret og ureguleret fiskeri.

Nærhedsprincippet

Forslaget henhører under Den Europæiske Unions enekompetence. Nærhedsprincippet finder derfor ikke anvendelse.

Proportionalitetsprincippet

Forslaget er i overensstemmelse med proportionalitetsprincippet af følgende grunde:

Foranstaltningens form er beskrevet i IUU-forordningen og giver ikke mulighed for nationale beslutninger.

Det er ikke relevant at forklare, hvordan byrder af finansiel eller administrativ art, der pålægges Unionen, nationale regeringer, regionale og lokale myndigheder, erhvervsdrivende og borgere, begrænses mest muligt og står i rimeligt forhold til forslagets mål.

Reguleringsmiddel/reguleringsform

Foreslåede instrumenter: afgørelse.

Andre midler ville ikke være hensigtsmæssige af følgende grund:

IUU-forordningen foreskriver ikke alternative muligheder.

4. VIRKNINGER FOR BUDGETTET

Forslaget har ingen konsekvenser for Unionens budget.

2013/0406 (NLE)

Forslag til

RÅDETS GENNEMFØRELSESAFGØRELSE

om en liste over ikke-samarbejdende tredjelande for så vidt angår bekæmpelse af IUU-fiskeri i henhold til Rådets forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 1005/2008 af 29. september 2008 om en EF‑ordning, der skal forebygge, afværge og standse ulovligt, urapporteret og ureguleret fiskeri, om ændring af forordning (EØF) nr. 2847/93, (EF) nr. 1936/2001 og (EF) nr. 601/2004 og om ophævelse af forordning (EF) nr. 1093/94 og (EF) nr. 1447/1999[2], særlig artikel 33,

under henvisning til forslag forelagt af Europa-Kommissionen ("Kommissionen"), og

ud fra følgende betragtninger:

1. INDLEDNING

(1) Ved Rådets forordning (EF) nr. 1005/2008 (IUU-forordningen) fastsættes en EF‑ordning, der skal forebygge, afværge og standse ulovligt, urapporteret og ureguleret fiskeri (IUU-fiskeri).

(2) I kapitel VI i IUU-forordningen fastlægges proceduren for identifikation af ikke-samarbejdende tredjelande, foranstaltninger over for lande, der er identificeret som ikke-samarbejdende tredjelande, opstilling af en liste over ikke-samarbejdende tredjelande, fjernelse fra listen over ikke-samarbejdende tredjelande, offentliggørelse af listen over ikke-samarbejdende tredjelande samt hasteforanstaltninger.

(3) I overensstemmelse med artikel 32 i IUU-forordningen og Kommissionens afgørelse af 15. november 2012 meddelte Kommissionen otte tredjelande, at de efter Kommissionens opfattelse muligvis kan identificeres som ikke-samarbejdende tredjelande i henhold til Rådets forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri.

(4) Kommissionen redegjorde i afgørelsen af 15. november 2012 for de vigtigste kendsgerninger og overvejelser, der ligger bag identifikationen.

(5) Kommissionen meddelte den 15. november 2012 pr. brev de otte tredjelande, at den overvejede muligheden for at identificere dem som ikke-samarbejdende tredjelande.

(6) Kommissionen understregede i brevene, at for at undgå at blive identificeret og formelt opført på listen over ikke-samarbejdende tredjelande, jf. artikel 31 og 33 i IUU-forordningen, opfordredes de pågældende tredjelande til i tæt samarbejde med Kommissionen at udarbejde en handlingsplan for at rette op på de mangler, som Kommissionen havde identificeret ved sin afgørelse af 15. november 2012.

(7) Som følge deraf opfordrede Kommissionen de otte tredjelande til: 1) at træffe de nødvendige foranstaltninger til at gennemføre foranstaltningerne i de af Kommissionen foreslåede handlingsplaner; 2) at vurdere gennemførelsen af foranstaltningerne i de af Kommissionen foreslåede handlingsplaner; 3) hver tredje måned at sende en detaljeret rapport til Kommissionen om vurdering af gennemførelsen af de enkelte foranstaltninger, blandt andet om hvor effektivt de enkelte eller de overordnede handlinger bidrager til at sikre en fiskerikontrolordning, der fuldt ud lever op til reglerne.

(8) De otte tredjelande fik mulighed for at svare på skrift, for så vidt angår de i Kommissionens afgørelse af 15. november 2012 omhandlede forhold samt andre relevante oplysninger, således at de kunne fremlægge bevismateriale med henblik på at modbevise identifikationen eller supplere de i afgørelsen indeholdt oplysninger eller eventuelt at vedtage en handlingsplan for at forbedre situationen og træffe foranstaltninger til rette op på situationen. De otte tredjelande blev sikret retten til at anmode om eller forelægge yderligere oplysninger.

(9) Kommissionen indledte den 15. november 2012 en dialog med de otte tredjelande, og bemærkede, at seks måneder i princippet burde være tilstrækkeligt til at nå en afgørelse.

(10) Kommissionen fortsatte med at indhente og efterprøve alle de oplysninger, som den anså for nødvendige. De mundtlige og skriftlige bemærkninger, som de otte tredjelande fremsendt efter Kommissionens afgørelse af 15. november 2012 blev vurderet og taget med i betragtningerne. Kommissionen underrettede enten mundtligt eller skriftligt de otte tredjelande om sine overvejelser.

(11) Kommissionens identificerede i afgørelse af XXXX 2013 Belize, Kongeriget Cambodja og Republikken Guinea som ikke-samarbejdende tredjelande, for så vidt angår bekæmpelse af IUU-fiskeri. Grundene til at Kommissionen mener, at disse tre lande ikke opfylder de folkeretlige forpligtelser, de som flag-, havne-, kyst- eller afsætningsstat har til at træffe foranstaltninger til at forebygge, afværge og standse IUU-fiskeri i overensstemmelse med artikel 31 i IUU-forordningen fremsættes heri.

(12) Rådets gennemførelsesafgørelse, der opstiller Belize, Kongeriget Cambodja og Republikken Guinea på en liste over ikke-samarbejdende tredjelande for så vidt angår bekæmpelse af IUU-fiskeri, er således truffet som led i gennemførelsen af IUU-forordningen og som resultat af de undersøgelser og dialoger, der blev foretaget i overensstemmelse med de indholdsmæssige og proceduremæssige krav i IUU-forordningen. Undersøgelserne og dialogerne, herunder korrespondancer og møder, samt Kommissionens afgørelse af 15. november 2012 og Kommissionens afgørelse xx XXXX udgør grundlaget for og en integrerende del af nærværende afgørelse. Denne gennemførelsesafgørelse, der opfører Belize, Kongeriget Cambodja og Republikken Guinea på listen over ikke-samarbejdende tredjelande, for så vidt angår bekæmpelse af IUU-fiskeri, bør medføre de foranstaltninger, der er anført i artikel 38 i IUU-forordningen.

(13) I henhold til artikel 34, stk. 1, i IUU-forordningen fjerner Rådet med kvalificeret flertal på forslag af Kommissionen et tredjeland fra listen over ikke-samarbejdende tredjelande, hvis det pågældende tredjeland godtgør, at den situation, der berettigede, at det blev opført på listen, er afhjulpet. Når der træffes afgørelse om fjernelse fra listen, tages der også hensyn til, om de pågældende tredjelande har truffet konkrete foranstaltninger til varig forbedring af situationen.

2. PROCEDURE VEDRØRENDE BELIZE

(14) Kommissionen meddelte den 15. november 2012 ved en afgørelse i henhold til bestemmelserne i artikel 32 i IUU-forordningen Belize, at den overvejede at identificere Belize som et ikke-samarbejdende tredjeland[3] og opfordrede Belize til i tæt samarbejde med Kommissionens tjenestegrene at udarbejde en handlingsplan for at rette op på de mangler, der er omhandlet i Kommissionens afgørelse. Fra december 2012 til august 2013 fremsendte Belize skriftlige redegørelser for sine synspunkter og mødtes med Kommissionen for at drøfte sagen. Kommissionen fremsendte de relevante oplysninger på skrift til Belize. Kommissionen fortsatte med at indhente og efterprøve alle de oplysninger, som den anså for nødvendige. De mundtlige og skriftlige bemærkninger, som Belize fremsendte som følge af Kommissionens afgørelse af 15. november 2012 blev vurderet og taget med i betragtningerne, og Belize blev holdt underrettet enten skriftligt eller mundtligt om Kommissionens overvejelser. Kommissionen kom frem til, at Belize ikke i tilstrækkelig grad havde behandlet de forhold og mangler, som Kommissionen havde beskrevet i sin afgørelse af 15. november 2012. Desuden konkluderede Kommissionen, at de i handlingsplanen foreslåede foranstaltninger heller ikke var blevet gennemført fuldt ud.

3. IDENTIFIKATION AF BELIZE SOM IKKE-SAMARBEJDENDE TREDJELAND

(15) I sin afgørelse af 15. november 2012 analyserede Kommissionen Belizes forpligtelser og vurderede landets overholdelse af de folkeretlige forpligtelser, det som flag-, havne-, kyst- eller afsætningsstat har. Med henblik på denne undersøgelse tog Kommissionen højde for parametrene i artikel 31, stk. 4-7, i IUU-forordningen.

(16) I henhold til artikel 31, stk. 3, i IUU-forordningen gennemgik Kommissionen Belizes overholdelse af de folkeretlige forpligtelser, det som flag-, havne-, kyst- eller afsætningsstat har, i overensstemmelse med konklusionerne i Kommissionens afgørelse af 15. november 2012, de relevante oplysninger, som Belize havde meddelt, den foreslåede handlingsplan samt de foranstaltninger, der var truffet for at rette på situationen.

(17) De vigtigste mangler, som Kommissionen udpegede i den foreslåede handlingsplan, handlede om adskillige tilfælde af manglende opfyldelse af forpligtelser i henhold til folkeretten, især hvad angår vedtagelse af en passende rammelovgivning, passende og effektiv overvågning, en kontrol- og inspektionsordning, en afskrækkende sanktionsordning og korrekt gennemførelse af ordningen for fangstattester. Mere overordnet drejede manglerne sig om overholdelse af forpligtelser, herunder regionale fiskeriforvaltningsorganisationers henstillinger, beslutninger og betingelser for registrering af fartøjer i overensstemmelse med folkeretten. Der er også noteret manglende overholdelse af relevante organers henstillinger og beslutninger, såsom De Forenede Nationers internationale handlingsplan for bekæmpelse af ulovligt, ureguleret og urapporteret fiskeri. Oplysningerne om manglende overholdelse af ikkebindende henstillinger og beslutninger har kun fungeret som støttemateriale og ligger således ikke til grund for identifikationen.

(18) I Kommissionens gennemførelsesafgørelse af xx XXXX 2013 identificerede Kommissionen Belize som et ikke-samarbejdende tredjelande i henhold til Rådets forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri.

(19) For så vidt angår Belizes mulige begrænsninger som udviklingsland, bemærkes det, at Belizes udviklingsstatus og overordnede præstation med hensyn til fiskeri ikke er påvirket af dets udviklingsniveau.

(20) I lyset af ovenstående afgørelser og Kommissionens dialog med Belize, konkluderes det, at de foranstaltninger, som Belize har truffet på baggrund af sine forpligtelser som flagstat, ikke er tilstrækkelige til at opfylde bestemmelserne i artikel 91, 94, 117 og 118 i De Forenede Nationers havretskonvention (UNCLOS), artikel 18, 19 og 20 i De Forenede Nationers aftale om fiskebestande (UNFSA) og artikel II, stk. 8, i FAO's overholdelsesaftale.

(21) Belize har således ikke opfyldt sine folkeretlige forpligtelser som flagstat til at forebygge, afværge og standse IUU-fiskeri og bør derfor opføres på EU's liste over ikke-samarbejdende tredjeland.

4. PROCEDURE VEDRØRENDE KONGERIGET CAMBODJA

(22) Kommissionen meddelte den 15. november 2012 ved en afgørelse i henhold til bestemmelserne i artikel 32 i IUU-forordningen Kongeriget Cambodja om, at den overvejede at identificere Cambodja som et ikke-samarbejdende tredjeland[4] og opfordrede Kongeriget Cambodja til i tæt samarbejde med Kommissionens tjenestegrene at udarbejde en handlingsplan for at rette op på de mangler, der er omhandlet i Kommissionens afgørelse. Fra december 2012 til juni 2013 fremsendte Kongeriget Cambodja skriftlige redegørelser for sine synspunkter og mødtes med Kommissionen for at drøfte sagen. Kommissionen fremsendte de relevante oplysninger på skrift til Kongeriget Cambodja. Kommissionen fortsatte med at indhente og efterprøve alle de oplysninger, som den anså for nødvendige. De mundtlige og skriftlige bemærkninger, som Kongeriget Cambodja fremførte som følge af Kommissionens afgørelse af 15. november 2012, blev vurderet og taget med i betragtningerne, og Kongeriget Cambodja blev underrettet enten skriftligt eller mundtligt om Kommissionens overvejelser. Kommissionen konkluderede, at Kongeriget Cambodja ikke i tilstrækkelig grad havde behandlet de forhold og mangler, som Kommissionen havde beskrevet i sin afgørelse af 15. november 2012. Desuden konkluderede Kommissionen, at de i handlingsplanen foreslåede foranstaltninger heller ikke var blevet gennemført fuldt ud.

5. IDENTIFIKATION AF CAMBODJA SOM IKKE-SAMARBEJDENDE TREDJELAND

(23) I sin afgørelse af 15. november 2012 analyserede Kommissionen Kongeriget Cambodjas forpligtelser og vurderede landets overholdelse af de folkeretlige forpligtelser, det som flag-, havne-, kyst- eller afsætningsstat har. Med henblik på denne undersøgelse tog Kommissionen højde for parametrene i artikel 31, stk. 4-7, i IUU-forordningen.

(24) I henhold til artikel 31, stk. 3, i IUU-forordningen gennemgik Kommissionen Kongeriget Cambodjas overholdelse af de folkeretlige forpligtelser, det som flag-, havne-, kyst- eller afsætningsstat har, i overensstemmelse med konklusionerne i Kommissionens afgørelse af 15. november 2012 og den foreslåede handlingsplan, som blev videreudviklet med de oplysninger, som Kongeriget Cambodja fremsendte.

(25) De vigtigste mangler, som Kommissionen udpegede i den foreslåede handlingsplan, handlede om manglende gennemførelse af forpligtelser i henhold til folkeretten, især hvad angår vedtagelse af en passende rammelovgivning, passende og effektiv overvågning, en kontrol- og inspektionsordning og afskrækkende sanktionsordning. Mere overordnet set drejede manglerne sig om overholdelse af forpligtelser om registrering af fartøjer i overensstemmelse med folkeretten. Der er desuden fundet manglende overholdelse af henstillinger og beslutninger fra relevante organer, såsom FAO. Oplysningerne om manglende overholdelse af ikkebindende henstillinger og beslutninger har kun fungeret som støttemateriale og ligger således ikke til grund for identifikationen.

(26) I Kommissionens gennemførelsesafgørelse af xx XXXX 2013 identificerede Kommissionen Cambodja som et ikke-samarbejdende tredjelande i henhold til Rådets forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri.

(27) For så vidt angår Cambodjas mulige begrænsninger som udviklingsland, bemærkes det, at Cambodjas udviklingsstatus og overordnede præstation med hensyn til fiskeri ikke er påvirket af dets udviklingsniveau.

(28) De foranstaltninger, som Cambodja har truffet i forhold til sine forpligtelser som flagstat, er ikke tilstrækkelige til at opfylde bestemmelserne i artikel 91 og 94 i UNCLOS. Der mindes om, at det er uvæsentligt, om Cambodja rent faktisk har ratificeret UNCLOS, eftersom bestemmelserne deri om navigering på det åbne hav (artikel 86 - 115) er anerkendt som folkeretlig sædvaneret. Disse bestemmelser kodificerer eksisterende regler om folkeretlig sædvaneret og gentager næste ordret ordlyden i konventionen om det åbne hav og konventionen om det ydre territorialfarvand og den tilstødende zone, som Cambodja henholdsvis har ratificeret og tiltrådt.

(29) I lyset af ovenstående afgørelser og Kommissionens dialog med Cambodja, konkluderes det, at de foranstaltninger, som Cambodja har truffet i forhold til sine forpligtelser som flagstat, ikke er tilstrækkelige til at opfylde bestemmelserne i artikel 91 og 94 i UNCLOS.

(30) Cambodja har således ikke opfyldt sine folkeretlige forpligtelser som flagstat til at forebygge, afværge og standse IUU-fiskeri og bør derfor opføres på EU's liste over ikke-samarbejdende tredjeland.

6. PROCEDURE VEDRØRENDE REPUBLIKKEN GUINEA

(31) Kommissionen meddelte den 15. november 2012 ved en afgørelse i henhold til bestemmelserne i artikel 32 i IUU-forordningen Guinea om, at den overvejede at identificere Guinea som et ikke-samarbejdende tredjeland[5] og opfordrede Guinea til i tæt samarbejde med Kommissionens tjenestegrene at udarbejde en handlingsplan for at rette op på de mangler, der er omhandlet i Kommissionens afgørelse. Fra december 2012 til juli 2013 fremsendte Guinea skriftlige redegørelser for sine synspunkter og mødtes med Kommissionen for at drøfte sagen. Kommissionen fremsendte de relevante oplysninger på skrift til Guinea. Kommissionen fortsatte med at indhente og efterprøve alle de oplysninger, som den anså for nødvendige. De mundtlige og skriftlige bemærkninger, som Guinea fremførte som følge af Kommissionens afgørelse af 15. november 2012 blev vurderet og taget med i betragtningerne, og Guinea blev holdt underrettet enten skriftligt eller mundtligt om Kommissionens overvejelser. Kommissionen konkluderede, at Guinea ikke i tilstrækkelig grad havde behandlet de forhold og mangler, som Kommissionen havde beskrevet i sin afgørelse af 15. november 2012. Desuden konkluderede Kommissionen, at de i handlingsplanen foreslåede foranstaltninger heller ikke var blevet gennemført fuldt ud.

7. IDENTIFIKATION AF REPUBLIKKEN GUINEA SOM IKKE-SAMARBEJDENDE TREDJELAND

(32) I sin afgørelse af 15. november 2012 analyserede Kommissionen Republikken Guineas forpligtelser og vurderede landets overholdelse af de folkeretlige forpligtelser, det som flag-, havne-, kyst- eller afsætningsstat har. Med henblik på denne undersøgelse tog Kommissionen højde for parametrene i artikel 31, stk. 4-7, i IUU-forordningen.

(33) I henhold til artikel 31, stk. 3, i IUU-forordningen gennemgik Kommissionen Republikken Guineas overholdelse af de folkeretlige forpligtelser, det som flag-, havne-, kyst- eller afsætningsstat har, i overensstemmelse med konklusionerne i Kommissionens afgørelse af 15. november 2012, de relevante oplysninger, som Republikken Guinea havde meddelt, den foreslåede handlingsplan samt de foranstaltninger, der var truffet for at rette på situationen.

(34) De vigtigste mangler, som Kommissionen udpegede i den foreslåede handlingsplan, handlede om reformer, der stadig skal gennemføres for at sikre tilstrækkelig og effektiv overvågning af fiskerflåden, effektiv gennemførelse af nationale love og forordninger om fiskeri, håndhævelse af regler ved at forfølge og sanktionere IUU-fiskeriaktiviteter, styrkelse af inspektions- og overvågningsforanstaltninger, afskrækkende sanktionsordning og en fiskeripolitik i overensstemmelse med den kontrol- og overvågningskapacitet, der administrativt er til rådighed. Mere overordnet drejede manglerne sig om overholdelse af forpligtelser, herunder regionale fiskeriforvaltningsorganisationers henstillinger, beslutninger og betingelser for registrering af fartøjer i overensstemmelse med folkeretten. Henstillinger og beslutninger fra relevante organer, såsom FAO, var desuden ikke blevet overholdt. Oplysningerne om manglende overholdelse af ikkebindende henstillinger og beslutninger har kun fungeret som støttemateriale og ligger således ikke til grund for identifikationen.

(35) I Kommissionens gennemførelsesafgørelse af xx XXXX 2013 identificerede Kommissionen Guinea som et ikke-samarbejdende tredjelande i henhold til Rådets forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri.

(36) For så vidt angår Guineas begrænsninger som udviklingsland, bemærkes det, at udviklingsstatussen muligvis påvirkes af udviklingsniveauet. Under hensyntagen til arten af Guineas fastslåede mangler, EU's og medlemsstaternes bistand samt de foranstaltninger, der er truffet for at rette op på situationen, kan landets udviklingsniveau imidlertid ikke forklare eller på anden måde begrunde Guineas overordnede præstation som flag- eller kyststat med hensyn til fiskeri og landets utilstrækkelige foranstaltninger til at forebygge, afværge og standse IUU-fiskeri.

(37) I lyset af ovenstående afgørelser og Kommissionens dialog med Guinea, konkluderes det, at de foranstaltninger, som Guinea har truffet i forhold til sine forpligtelser som flagstat ikke er tilstrækkelige til at opfylde bestemmelserne i artikel 61, 62, 94, 117 og 118 i UNCLOS og artikel 18, 19 og 20 i UNFSA.

(38) Guinea har således ikke opfyldt sine folkeretlige forpligtelser som flag- og kyststat til at forebygge, afværge og standse IUU-fiskeri og bør derfor opføres på EU's liste over ikke-samarbejdende tredjelande.

8. OPSTILLING AF EN LISTE OVER IKKE-SAMARBEJDENDE TREDJELANDE

(39) I betragtning af ovenstående konklusioner om Belize, Cambodja og Guinea bør disse lande opføres på den liste over ikke-samarbejdende tredjelande, der opstilles i overensstemmelse med artikel 33 i IUU-forordningen.

(40) De foranstaltninger, der skal gælde over for Belize, Cambodja og Guinea, er anført i artikel 38 i IUU-forordningen. Importforbuddet gælder alle bestande og arter som defineret i artikel 2, stk. 8, i IUU-forordningen, da identifikationen ikke er motiveret af, at landene har undladt at træffe passende foranstaltninger over for IUU-fiskeri, der berører en bestemt bestand eller art. I overensstemmelse med definitionen i artikel 2, stk. 11, i IUU-forordningen forstås ved import indførsel af fiskevarer til EU's område, herunder til omladning i havne på dets område.

(41) Det bemærkes, at IUU-fiskeri nedfisker bestandene, ødelægger levesteder, underminerer bevarelsen af de marine ressourcer, fordrejer konkurrencen, sætter fødevaresikkerheden på spil, stiller ærlige fiskere urimeligt dårligt i konkurrencen og svækker kystsamfundene. På baggrund af omfanget af de problemer, som IUU-fiskeri medfører, er det nødvendigt, at EU hurtigt gennemfører foranstaltningerne over for Belize, Cambodja og Guinea som ikke-samarbejdende lande. I lyset af ovenstående bør denne afgørelse træde i kraft dagen efter offentliggørelsen i Den Europæiske Unions Tidende.

(42) I fald Belize, Cambodja og Guinea påviser, at den situation, der har ført til, at de er blevet opført på listen, er blevet afhjulpet, fjerner Rådet med kvalificeret flertal på forslag af Kommissionen det pågældende tredjeland fra listen over ikke-samarbejdende tredjelande i overensstemmelse med artikel 34, stk. 1, i IUU-forordningen. Når der træffes afgørelse om fjernelse fra listen, tages der også hensyn til, om Belize, Cambodja og Guinea har truffet konkrete foranstaltninger til varig forbedring af situationen —

VEDTAGET DENNE AFGØRELSE:

Artikel 1

EU's liste over ikke-samarbejdende tredjelande foreligger i bilaget til denne afgørelse.

Artikel 2

Denne afgørelse træder i kraft dagen efter offentliggørelsen i Den Europæiske Unions Tidende.

Udfærdiget i Bruxelles, den […].

På Rådets vegne

Formand

BILAG

Liste over ikke-samarbejdende tredjelande hvad angår bekæmpelse af ulovligt, urapporteret og ureguleret (IUU-)fiskeri

Belize

Kongeriget Cambodja

Republikken Guinea

[1] EUT L 286 af 29.10.2008, s. 1.

[2] EUT L 286 af 29.10.2008, s. 1.

[3] Brev til Belizes landbrugs- og fiskeriminister af 15.11.2012.

[4] Brev til Kongeriget Cambodjas landbrugs-, skovbrugs- og fiskeriminister af 15.11.2012.

[5] Brev til Republikken Guineas minister for fiskeri og akvakultur af 15.11.2012.